**Ministru kabineta noteikumu projekta “Noteikumi par tiesu ekspertīžu iestāžu sarakstu un tiesu ekspertu specialitāšu klasifikatoru” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Noteikumi par tiesu ekspertīžu iestāžu sarakstu un tiesu ekspertu specialitāšu klasifikatoru” (turpmāk – noteikumu projekts) izstrādāts saskaņā ar Tiesu ekspertu likuma 9.panta otro daļu, kas paredz, ka tiesu ekspertu specialitāšu klasifikatoru apstiprina Ministru kabinets un minētā likuma 11. panta otro daļu, kurā noteikts deleģējums Ministru kabinetam apstiprināt tiesu ekspertīžu iestāžu sarakstu un katras tiesu ekspertīžu iestādes tiesu ekspertu specialitātes. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2016. gada 15. martā stājās spēkā Tiesu ekspertu likums, kura 9. panta otrā daļa paredz, ka tiesu ekspertu specialitāšu klasifikatoru apstiprina Ministru kabinets, savukārt minētā likuma 11. panta otrajā daļā noteikts deleģējums Ministru kabinetam apstiprināt tiesu ekspertīžu iestāžu sarakstu un katras iestādes tiesu ekspertu specialitātes. Tiesu ekspertu likuma pārejas noteikumu 2. punktā noteikts, ka līdz šā likuma 11. panta otrajā daļā paredzēto Ministru kabineta noteikumu spēkā stāšanās dienai, bet ne ilgāk kā līdz 2016. gada 31. jūlijam ir spēkā Ministru kabineta 2007. gada 13. novembra noteikumi Nr. 753 “Noteikumi par tiesu ekspertīžu iestāžu sarakstu”. Minētie noteikumi paredzēja, ka valstī ir piecas tiesu ekspertīžu iestādes – Valsts policijas Kriminālistikas pārvalde, Valsts robežsardzes Galvenās pārvaldes Ekspertīžu dienests, Valsts tiesu ekspertīžu birojs, Valsts tiesu medicīnas ekspertīzes centrs un valsts sabiedrība ar ierobežotu atbildību “Rīgas psihiatrijas un narkoloģijas centrs”. Tiesu ekspertu likuma pārejas noteikumu 2. punktā noteikts, ka līdz šā likuma 9. panta otrajā daļā paredzēto Ministru kabineta noteikumu spēkā stāšanās dienai, bet ne vēlāk kā līdz 2016. gada 31. jūlijam ir spēkā Ministru kabineta 2011. gada 21. jūnija noteikumi Nr. 466 “Tiesu ekspertu specialitāšu klasifikators”. Ar minētajiem noteikumiem tika apstiprināts sistematizēts saraksts – tiesu ekspertu specialitāšu klasifikators (turpmāk – klasifikators), kurā tiesu ekspertu specialitātes klasificētas grupās pēc kodiem atbilstoši tiesu ekspertīžu jomai.Tiesu ekspertu likuma 11. panta pirmā daļa noteic, ka tiesu ekspertīžu iestāde ir valsts institūcija vai tās struktūrvienība, valsts kapitālsabiedrība vai tās struktūrvienība, kuras pamatdarbība ir tiesu ekspertīžu veikšana. Valsts institūcijas vai kapitālsabiedrības struktūrvienība var būt tiesu ekspertīžu iestāde, ja tās sastāvā ir ne mazāk kā septiņi tiesu eksperti.Ievērojot minēto, par tiesu ekspertīžu iestādēm nosakāmas šādas iestādes:**Valsts tiesu ekspertīžu birojs.** Saskaņā ar Ministru kabineta 2004. gada 14. septembra noteikumu Nr. 793 “Valsts tiesu ekspertīžu biroja nolikums” 1. punktu Valsts tiesu ekspertīžu birojs (turpmāk – birojs) ir Tieslietu ministrijas pakļautībā esoša tiešās pārvaldes iestāde. Biroja pamatdarbība ir tiesu ekspertīžu veikšana tādās jomās kā augsnes, autotehniskā, bioloģiskā, botānikas, daktiloskopijas, dokumentu, informācijas tehnoloģiju, ķīmiskā, numuru identifikācijas, lingvistiskas, rokrakstu, trasoloģiskā ekspertīze.**Valsts policijas Kriminālistikas pārvalde** (turpmāk – Pārvalde). Saskaņā ar Ministru kabineta 2005. gada 18. janvāra noteikumu Nr. 46 “Valsts policijas nolikums” 1. punktu Valsts policija ir iekšlietu ministra pārraudzībā esoša tiešās pārvaldes iestāde. Pārvalde ir Valsts policijas struktūrvienība, kura ir bijusi tiesu ekspertīžu iestāžu sarakstā līdz šim, un tā ir iekļaujama arī jaunajā tiesu ekspertīžu iestāžu sarakstā, tās pamatdarbība ir tiesu ekspertīžu veikšana. Pārvalde veic lietisko pierādījumu izpēti un sniedz atzinumus, pamatojoties uz pirmstiesas izmeklēšanas iestāžu, prokuratūras un tiesu pieprasījumu vai lēmumu, sniedz metodisko un informatīvo palīdzību pirmstiesas izmeklēšanas iestādēm un tiesai procesuālo darbību nodrošināšanai krimināllietās un civillietās (atsevišķos gadījumos civiltiesisko faktu konstatēšanā arī juridiskām un fiziskām personām). Pārvaldes eksperti ir sertificēti Tiesu ekspertu padomē un saņēmuši tiesu ekspertu sertifikātus attiecīgajās specialitātēs. Pārvalde veic šādas ekspertīzes: auksto ieroču, ballistisko, daktiloskopisko, dezoksiribonukleīnskābes (DNS) profila noteikšanu ar gēnu analīzes metodi, dokumentu tehnisko ekspertīzi, skaņu ierakstu, grāmatvedības, habitoloģijas, informācijas tehnoloģiju, pirotehnikas, rokrakstu, sprādzientehnisko, trasoloģisko, ugunsgrēka tehnisko ekspertīzi.**Valsts robežsardzes Galvenās pārvaldes Ekspertīžu dienests.** Saskaņā ar Ministru kabineta 2005. gada 15. februāra noteikumu Nr. 122 “Valsts robežsardzes nolikums” 1. punktu Valsts robežsardze ir iekšlietu ministra pārraudzībā esoša bruņota tiešās pārvaldes iestāde. Valsts robežsardzes Galvenās pārvaldes Ekspertīžu dienests ir Valsts robežsardzes struktūrvienība, kura ir bijusi tiesu ekspertīžu iestāžu sarakstā līdz šim, un tā ir iekļaujama arī jaunajā tiesu ekspertīžu iestāžu sarakstā, jo tās pamatfunkcija ir tiesu ekspertīžu veikšana un tās kompetencē ir dokumentu tehniskās ekspertīzes un daktiloskopiskās identifikācijas ekspertīzes veikšana. Valsts robežsardzes Galvenās pārvaldes Ekspertīžu dienestā pavisam ir desmit tiesu eksperti, kuri saņēmuši tiesu eksperta sertifikātu dokumentu tehniskās izpētes specialitātē, tostarp, diviem tiesu ekspertiem ir tiesu eksperta sertifikāti daktiloskopiskās identifikācijas specialitātē.**Valsts tiesu medicīnas ekspertīžu centrs** (turpmāk – Centrs) saskaņā ar Ministru kabineta 2004. gada 7. septembra noteikumu Nr. 776 “Valsts tiesu medicīnas ekspertīzes centra nolikums” 1. punktu ir veselības ministra pakļautībā esoša tiešās pārvaldes iestāde. Centra pamatdarbība ir tiesu ekspertīžu veikšana, tajā nodarbināts 41 tiesu eksperts šādās specialitātēs – tiesu medicīniskā ekspertīze un bioloģiskā ekspertīze. Atbilstoši minēto Ministru kabineta noteikumu 2. punktam Centra darbības mērķis ir tiesu medicīnisko un bioloģisko ekspertīžu un izpētes nodrošināšana, ārstniecības iestāžu nodrošināšana ar audu transplantātiem, zinātniskās pētniecības veikšana un pēcdiploma izglītības organizēšana tiesu medicīnas jomā.**Valsts sabiedrība ar ierobežotu atbildību “Daugavpils psihoneiroloģiskā slimnīca”** ir valsts kapitālsabiedrība, kurā saskaņā ar Ministru kabineta 2004. gada 13. aprīļa noteikumu Nr. 286 “Veselības ministrijas nolikums” 25.8. apakšpunktu Veselības ministrija ir kapitāla daļu turētāja. Minētā kapitālsabiedrība iekļaujama tiesu ekspertīžu iestāžu sarakstā, jo tā veic ambulatorās tiesu psihiatriskās ekspertīzes. Ambulatorajā daļā, kur ir izveidots speciāls Tiesu psihiatrisko ekspertīžu kabinets, tiek veiktas tiesu psihiatriskās ekspertīzes. Tiesu psihiatrisko ekspertīžu kabineta sastāvā darbojas 9 tiesu eksperti, kas iekļauti Tiesu ekspertu reģistrā.**Valsts sabiedrība ar ierobežotu atbildību “Rīgas psihiatrijas un narkoloģijas centrs”** (turpmāk – RPNC), kurai saskaņā ar Ministru kabineta 2007. gada 13. novembra noteikumu Nr. 753 “Noteikumi par tiesu ekspertīžu iestāžu sarakstu” 2.5.apakšpunktu bija noteikts tiesu ekspertīžu iestādes statuss. Ar Ministru kabineta 2007. gada 18. janvāra rīkojuma Nr. 54 “Par Garīgās veselības valsts aģentūras reorganizāciju” 2.2.6. apakšpunktu noteikts, ka pēc Garīgās veselības valsts aģentūras reorganizācijas ar 2007. gada 1. martu RPNC tiek nodotas minētās aģentūras funkcijas un tiesības tiesu psihiatriskās, tiesu psiholoģiskās un kompleksās ekspertīzes veikšanā. Ministru kabineta 2007. gada 26. janvāra rīkojuma Nr. 64 “Par Narkoloģijas valsts aģentūras reorganizāciju” 2.2.1. apakšpunktā noteikts, ka pēc Narkoloģijas valsts aģentūras reorganizācijas ar 2007. gada l. martu RPNC tiek nodotas minētās aģentūras funkcijas un tiesības narkotisko un psihotropo vielu un alkohola ietekmes ekspertīzes veikšanā.RPNC tiesu eksperti procesa virzītāja uzdevumā Kriminālprocesa likumā, Civilprocesa likumā, Administratīvā procesa likumā un Latvijas Administratīvo pārkāpumu kodeksā paredzētajos gadījumos veic ekspertīzes, sniedzot eksperta atzinumu.RPNC veic gan tiesu psihiatriskās, gan tiesu psiholoģiskās, gan kompleksās (psihiatriskās un psiholoģiskās) tiesu ekspertīzes. Šīs ekspertīzes veic gan ambulatori, gan stacionāri atbilstoši procesa virzītāja lēmumam. RPNC ir valstī vienīgā tiesu ekspertīžu iestāde, kura veic narkoloģiskās ekspertīzes.Personas psihiskā stāvokļa izpētē un personas psiholoģiskā stāvokļa izpētē ekspertīzes tiek veiktas ambulatori – Psihiatriskās palīdzības dienesta Ambulatorajā tiesu ekspertīžu nodaļā un stacionāri – Psihiatriskās palīdzības dienesta stacionāra 17. un 18. nodaļā, kā arī RPNC struktūrvienībā ar Valsts policijas apsardzi – Tiesu psihiatrisko ekspertīžu un piespiedu ārstēšanās centrā.RPNC Narkoloģiskās palīdzības dienestā nodarbinātie tiesu eksperti – ārsti-narkologi un ķīmiķi pēc procesa virzītāja lēmuma veic narkoloģiskās ekspertīzes un ķīmiski toksikoloģiskās ekspertīzes (dzīvu un mirušu cilvēku bioloģiskā materiāla ķīmiski toksikoloģiskā izpēte).RPNC Psihiatriskās palīdzības dienestā nodarbināti 16 tiesu eksperti: 11 psihiatri un 5 psihologi.RPNC Narkoloģiskās palīdzības dienestā nodarbināti 8 tiesu eksperti: 5 narkologi un 3 ķīmiķi. Vairums no viņiem nodarbināti dienesta struktūrvienībā – Alkohola, narkotisko un psihotropo vielu reibuma ekspertīzes nodaļa.RPNC tiesu ekspertiem ir tiesu ekspertu sertifikāti šādās specialitātēs:1) narkoloģiskā ekspertīze – alkohola, narkotisko, psihotropo un toksisko vielu ietekmes uz personu narkoloģiskā izpēte (5 eksperti);2)  ķīmiski toksikoloģiskā ekspertīze (3 eksperti);3) tiesu psihiatriskā ekspertīze (11 eksperti);4) tiesu psiholoģiskā ekspertīze (5 eksperti).Atbilstoši Ministru kabineta 2014. gada 30. septembra sēdes protokola Nr. 51 17. § 2. un 3. punktam Tieslietu ministrijai bija uzdots izveidot starpnozaru darba grupu, kurai jāizstrādā un tieslietu ministram līdz 2015. gada 1. jūnijam bija jāiesniedz izskatīšanai Ministru kabinetā normatīvo aktu grozījumus precīzai tiesu ekspertīžu kompetenču sadalei. Minētā uzdevuma izpildei ar tieslietu ministra 2014. gada 26. novembra rīkojumu Nr. 1-1/451 „Par darba grupas izveidi, lai nodrošinātu tiesu ekspertīžu kompetenču sadalei nepieciešamo normatīvo aktu grozījumu izstrādi” tika izveidota starpnozaru darba grupa, tās sastāvā iekļaujot Tieslietu ministrijas, Iekšlietu ministrijas un Veselības ministrijas pārstāvjus.Darba grupas sēdēs tika apspriesti tādi jautājumi kā dublējošo ekspertīžu jomu, tajā skaitā metožu pārdales iespējamība starp tiesu ekspertīžu iestādēm un ar pārdali saistīto papildu finanšu līdzekļu nepieciešamība un apmērs. Uzdevuma izpildei sākotnēji tika sagatavoti grozījumi Ministru kabineta 2011. gada 21. jūnija noteikumos Nr. 466 “Tiesu ekspertu specialitāšu klasifikators”, bet tā kā tiem nebija atbilstoša deleģējuma, darba grupa vienojās par nepieciešamību iestrādāt Tiesu ekspertu likumā deleģējumu Ministru kabinetam noteikt tiesu ekspertīžu specialitāšu sadali starp tiesu ekspertīžu iestādēm. Minētais deleģējums ir noteikts Tiesu ekspertu likuma 11. panta otrajā daļā, atbilstoši kuram noteikumu projekta1.un 2. pielikumā noteiktas tiesu ekspertīžu iestādēs strādājošo tiesu ekspertu specialitātes. Ar Ministru kabineta 2015.gada 10.novembra sēdes protokola Nr. 58 5.§ nolemts atzīt Ministru kabineta 2014. gada 30. septembra sēdes protokollēmuma Nr. 51 17. § 3.punktā doto uzdevumu par aktualitāti zaudējušu.Noteikumu projekta 1.un 2.pielikumā paredzēts, ka vairākas tiesu ekspertīžu iestādes var veikt tiesu ekspertīzes vienās un tajās pašās specialitātēs, jo kopējais ekspertu un iekārtu noslogojums ir pietiekami liels. Ekspertīzes noteicējs konkrētu tiesu ekspertīžu iestādi šajās specialitātēs izvēlās vadoties no:1) nepieciešamā mērķa, jo tiesu ekspertīžu iestādēs ir atšķirīgas metodes un reizēm arī atšķiras izpētes līmenis;2) viena objekta izpētes pakļaušana vairākām ekspertīzēm (ekspertīžu komplekss);3) izpildes termiņa;4) tā, vai ekspertīze ir sākotnēja vai atkārtota.Tāpat noteikumu projekts precizē esošo tiesu ekspertu specialitāšu klasifikatoru, vienlaikus precizējot arī specialitāšu skaidrojumu. Noteikumu projekts apstiprina klasifikatoru. Klasifikatorā iekļautās tiesu ekspertu specialitātes attiecināmas gan uz valsts tiesu ekspertiem, gan uz privātajiem tiesu ekspertiem. Noteikumu projekta 1.un 2. pielikumā esošā norāde par tiesu ekspertīžu iestādi, kurā nodarbinātie tiesu eksperti veic ekspertīzes kādā no klasifikatorā minētām specialitātēm, neaprobežo tos valsts tiesu ekspertus, kuri nestrādā tiesu ekspertīžu iestādē, un privātos tiesu ekspertus specialitātes iegūšanu noteiktā jomā. Noteikumu projektā apvienotas tiesu ekspertu specialitātes, kurās objektu izpētē tiek izmantotas līdzīgas izpētes un rezultātu interpretācijas metodes. Ievērojot minēto, tiek apvienotas šādas specialitātes: 1. specialitāte “Transportlīdzekļu tehniskā stāvokļa izpēte” ar specialitātes kodu 03.01 un specialitāte “Sadursmes mehānisma izpēte” ar specialitātes kodu 03.02, veidojot specialitāti “Ceļu satiksmes negadījuma izpēte” ar specialitātes kodu 03.02.;
2. specialitāte “Dzīvnieku matu izpēte” ar specialitātes kodu 06.02 apvienota ar specialitāti “Šķiedru materiālu un to izstrādājumu izpēte” ar specialitātes kodu 15.13, veidojot specialitāti “Šķiedru materiālu un dzīvnieku matu izpēte” ar specialitātes kodu 15.13.;
3. specialitāte “Polimēru izstrādājumu izpēte” ar specialitātes kodu 15.08 un specialitāte “Krāsu materiālu un pārklājumu izpēte” ar specialitātes kodu 15.02, veidojot specialitāti “Krāsu un polimēru materiālu un pārklājumu izpēte” ar specialitātes kodu 15.02.;
4. specialitāte “Papīra naudas zīmju izpēte” ar specialitātes kodu 19.01 apvienota ar specialitāti “Dokumentu tehniskā izpēte” ar specialitātes kodu 09.01., daļā, kas attiecas uz naudas zīmju salīdzināšanas procesu un aizsarglīdzekļu izpēti, un specialitāti 15.01 “Dokumentu materiālu izpēte”, daļā, kas attiecas uz papīra un krāsvielu ķīmisko izpēti;
5. specialitātes “Monētu izpēte” ar specialitātes kodu 19.02 apvienota ar specialitāti ar specialitātes kodu 27.03 “Mehanoskopisko pēdu izpēte” daļā, kas attiecas uz monētu raksturlielumu, reljefa, trasoloģisko pēdu un parametru (diametrs, biezums, svars) izpēti, un specialitāti ar specialitātes kodu 15.03 “Metālu un sakausējumu izpēte” daļā, kas attiecas uz monētu metālu sakausējuma fizikāli ķīmisko izpēti.

Tiesu ekspertiem, kuriem šobrīd ir izdoti sertifikāti specialitātēs 19.01 un 19.02, tiks piešķirti atbilstoši sertifikāti specialitātēs 09.01 “Dokumentu tehniskā izpēte”, 15.01. “Dokumentu materiālu izpēte”, 15.03 “Metālu un sakausējumu izpēte”, 27.03 “Mehanoskopisko pēdu un papīra un metāla naudas” un tiesu ekspertīzes tiks veiktas saskaņā ar Tiesu ekspertu padomē reģistrētajām metodēm.Specialitāte “Speciālo pašaizsardzības līdzekļu un to munīcijas ķīmiskā izpēte” ar specialitātes kodu 15.09 atzīsta par neaktuālu sakarā ar to, ka šādas ekspertīzes netiek noteiktas un veiktas, līdz ar to minētā specialitāte nav iekļauta noteikumu projektā. Minētajā specialitātē saskaņā ar Tiesu ekspertu reģistra datiem šobrīd nav specializējies neviens tiesu ekspertsSpecialitāte “Ķīmiski toksikoloģiskā izpēte narkotisko, psihotropo un toksisko vielu, spirta un tā homologu un aizvietotāju izpēte” ar specialitātes kodu 24.02 tiek svītrota no sadaļas “Tiesu medicīniskā ekspertīze” un iekļauta no jauna ieviestā sadaļā “ Ķīmiski toksikoloģiskā ekspertīze” ar specialitātes kodu 16.01, jo saskaņā ar Tiesu ekspertu likuma 8.panta sesto daļu tiesu medicīnas eksperta specialitātēs ir nepieciešams ārstniecības personas sertifikāts. Taču šobrīd šīs ekspertīzes veic tiesu eksperti, kuri nav ārstniecības personas. Tiesu eksperta sertifikātu šajā specialitātē kandidāti iegūst Tiesu eksperta likumā noteiktajā vispārējā kārtībā.Sadalot tiesu ekspertu specialitāti „Personas psiholoģiskā stāvokļa izpēte” divās specialitātēs un attiecīgi diferencējot prasības psihologiem – tiesu ekspertiem, ir saskatāmi vairāki ieguvumi.Pirmkārt, tiks veicināta vienota prakse attiecībā uz prasībām psihologiem, kuri sniedz atzinumus par dažādos procesos iesaistītajiem bērniem. Patlaban atbilstoši Bērnu tiesību aizsardzības likuma 5.2 pantā noteiktajam psihologa atzinumu par psiholoģiskās izpētes rezultātiem tiesai, bāriņtiesai, policijai un prokuratūrai lietās, kas saistītas ar bērnu tiesību aizsardzību, ir tiesīga sniegt persona, kura ieguvusi vismaz maģistra grādu psiholoģijā un kuras profesionālā darbība bērnu un ģimenes izpētē sasniedz vismaz piecus gadus. Savukārt saskaņā ar Tiesu eksperta likuma 6.panta otro daļu par kandidātu tiesu psiholoģiskās ekspertīzes specialitātē var būt fiziskā persona, kura ieguvusi maģistra grādu specialitātei atbilstošā akreditētā studiju programmā augstskolā un vismaz piecus gadus veikusi profesionālo darbību psihologa specialitātē. Patlaban šīs atšķirīgās prasības dažādos normatīvajos aktos izraisa pārpratumus un jautājumus par to, kādēļ psihologu atzinumu sagatavotājiem tiek izvirzītas augstākas prasības nekā tiesu psiholoģijas tiesu ekspertiem. Otrkārt, sekmējot tiesu psiholoģijas tiesu ekspertu specializāciju, tiks pilnveidotas arī tiesu psiholoģijas tiesu ekspertu darba metodes. Patlaban ir apstiprināta viena tiesu psiholoģijas tiesu ekspertu metode, neskatoties uz to, ka praksē tiesu psiholoģiskā ekspertīze bērniem un pieaugušajiem risina atšķirīgus jautājumus. Turklāt, veicot tiesu psiholoģisko ekspertīzi cietušajiem bērniem, ir īpaši svarīgi ievērot psiholoģiski saudzīgu attieksmi, jo pastāv augstāks retraumatizācijas risks, salīdzinot ar pieaugušajiem cietušajiem.. Treškārt, dažādu jomu speciālistu specializācija darbam ar cietušajiem bērniem ir uzskatāma par labās prakses piemēru, un šādas specializācijas ieguvumus apstiprina starptautisko organizāciju, piemēram, Eiropas Padomes, dokumenti, un daudzu ārvalstu pieredze. Saskaņā ar Eiropas Parlamenta un Padomes 2011. gada 13. decembra Direktīvas 2011/93/ES par seksuālas vardarbības pret bērniem, bērnu seksuālas izmantošanas un bērnu pornogrāfijas apkarošanu, un ar kuru aizstāj Padomes Pamatlēmumu 2004/68/TI, 20. panta trešā punktac) apakšpunktu cietušo bērnu nopratina minētajam nolūkam īpaši apmācīti speciālisti, vai ar šādu speciālistu starpniecību. Direktīvas preambulas 36.apsvērumā uzsvērts, ka speciālistiem, kas varētu nonākt saskarsmē ar bērniem, kuri cietuši no seksuālas vardarbības un seksuālas izmantošanas, būtu jānodrošina atbilstīga apmācība, lai viņi varētu identificēt cietušos un strādāt ar viņiem. Vajadzētu veicināt, ka minēto apmācību saņem personas, gadījumos, kad pastāv iespēja, ka tās varētu saskarties ar cietušajiem bērniem, kas pieder pie šādām kategorijām – policisti, prokurori, advokāti, tiesneši un tiesu ierēdņi, bērnu un veselības aprūpes darbinieki, bet tās varētu attiekties arī uz citām personu grupām, kuras savā darbā varētu saskarties ar bērniem, kuri cietuši no seksuālas vardarbības un seksuālas izmantošanas.Saskaņā ar Eiropas Parlamenta un Padomes 2012. gada 25. oktobra Direktīvas 2012/29/ES, ar ko nosaka noziegumos cietušo tiesību, atbalsta un aizsardzības minimālos standartus un aizstāj Padomes Pamatlēmumu 2001/220/TI, 1. panta otro punktu dalībvalstis nodrošina, lai, piemērojot šo direktīvu gadījumos, kad cietušais ir bērns, pirmām kārtām vērā tiktu ņemtas bērna intereses un lai tās tiktu vērtētas ar individuālu pieeju. Tāpat, piemērojot šo direktīvu, uzskata, ka cietušajiem bērniem ir īpašas aizsardzības vajadzības, jo viņi ir neaizsargāti pret sekundāru un atkārtotu viktimizāciju, iebiedēšanu un atriebību (22.panta ceturtais punkts).Saskaņā ar noteikumu projekta 1. un 2.pielikumā minēto minētā tiesu psiholoģijas tiesu eksperta specialitāte tiek sadalīta pēc 2018.gada 1.jūlija, lai būtu iespējams izstrādāt atbilstošus grozījumus Bērnu tiesību aizsardzības likumā un personām dotu laiku attiecīgi apgūt nepieciešamās zināšanas. Noteikumu projektā paredzēts, ka tiesu ekspertu specialitātēs, kas ir savstarpēji apvienotas, tiesu ekspertu sertifikātus izsniedz tiem tiesu ekspertiem, kam līdz šī normatīvā akta spēkā stāšanās brīdim ir piešķirti sertifikāti kādā no savienotājām specialitātēm. |
| 3. | Projekta izstrādē iesaistītās institūcijas | Tieslietu ministrija un ar tieslietu ministra 2014. gada 26. novembra rīkojumu Nr. 1-1/451 „Par darba grupas izveidi, lai nodrošinātu tiesu ekspertīžu kompetenču sadalei nepieciešamo normatīvo aktu grozījumu izstrādi” izveidotās starpnozaru darba grupas pārstāvji no Iekšlietu ministrijas un Veselības ministrijas, Tiesu ekspertu padomes, kā arī Valsts tiesu ekspertīžu biroja pārstāvji. |
| 4. | Cita informācija | Nav. |
|   |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts tiesu eksperti, tiesībsargājošajās iestādēs nodarbinātie. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskais regulējums nemaina tiesības un pienākumus, kā arī veicamās darbības. Ņemot vērā noteikumu projektā paredzēto kompetenču sadali starp tiesu ekspertīžu iestādēm, norādāms, ka tiesu ekspertīžu iestādes varēs turpināt veikt ekspertīzēs līdzšinējā kārtībā un līdzšinējās tiesu ekspertu specialitātēs.Tiesu ekspertu specialitātēs, kas ir savstarpēji apvienotas (norādīts noteikumu projekta sākotnējās ietekmes novērtējuma ziņojuma (anotācijas) I sadaļas 2. punktā), tiesu ekspertu sertifikātus izsniedz tiem tiesu ekspertiem, kam līdz šo noteikumu spēkā stāšanās brīdim ir piešķirti sertifikāti kādā no savienotājām specialitātēm. Sertifikātu apvienotajā specialitātē izsniegs Padome mēneša laikā no noteikumu projekta spēkā stāšanās dienas saskaņā ar Tiesu ekspertu reģistrā esošajām ziņām par tiesu ekspertu specialitātēm un sertifikātu derīguma termiņiem. Apvienotajās specialitātēs sertifikātu derīguma termiņi tiks savstarpēji ieskaitīti, nepārsniedzot garāko termiņu, līdz kuram derīgs sertifikāts, gadījumā, ja ekspertam šobrīd ir sertifikāti tajās specialitātēs, kuras tiek apvienotas. Tiesu ekspertiem papildu informāciju Padomei nav nepieciešams iesniegt. |
| 3. | Administratīvo izmaksu monetārs novērtējums | Nav attiecināms. |
| 4. | Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Līdz 2017. gada 31. decembrim ir nepieciešams:1. sagatavot grozījumus Bērnu tiesību aizsardzības likumā, papildinot 5.1 panta pirmo daļu ar regulējumu, ka speciālās zināšanas bērnu tiesību aizsardzības jomā ir nepieciešamas tiesu psiholoģijas tiesu eksperta kandidātiem vai tiesu psiholoģijas tiesu ekspertiem, kas veic ekspertīzes bērniem.2. izvērtēt un nepieciešamības gadījumā sagatavot grozījumus Ministru kabineta 2014. gada 1. aprīļa noteikumos Nr.173 „Noteikumi par kārtību, kādā apgūst speciālās zināšanas bērnu tiesību aizsardzības jomā, šo zināšanu saturu un apjomu”, iekļaujot regulējumu kārtībai, kādā tiesu psiholoģijas tiesu eksperta kandidāti vai tiesu psiholoģijas tiesu eksperti, kas veic ekspertīzes bērniem, apgūst speciālās zināšanas bērnu tiesību aizsardzības jomā. |
| 2. | Atbildīgā institūcija | Labklājības ministrija. |
| 3. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par noteikumu projektu un dotu iespēju izteikt viedokli, noteikumu projekts saskaņā ar Ministru kabineta 2009.gada 25.augusta noteikumiem Nr. 970 “Sabiedrības līdzdalības kārtība attīstības un plānošanas procesā” ievietots Tieslietu ministrijas interneta mājaslapā 2016. gada 22. aprīlī.  |
| 2. | Sabiedrības līdzdalība projekta izstrādē | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības un plānošanas procesā” 7.4.1apakšpunktu sabiedrības pārstāvjiem bija iespēja līdzdarboties, rakstiski sniedzot viedokli par noteikumu projektu tā izstrādes stadijā. |
| 3. | Sabiedrības līdzdalības rezultāti | Sabiedrības pārstāvju viedokļi par noteikumu projektu pēc tā ievietošanas Tieslietu ministrijas mājaslapā nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Tieslietu ministrija, Veselības ministrija un Iekšlietu ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas netiks veidotas, esošās institūcijas netiks likvidētas vai reorganizētas. Jau esošajām divām ārstniecības iestādēm (valsts kapitālsabiedrībām), kurās šobrīd strādā valsts tiesu eksperti, tiks noteikts tiesu ekspertīžu iestādes statuss. |
| 3. | Cita informācija | Nav. |

*Anotācijas III un V sadaļa – noteikumu projekts šīs jomas neskar.*

Iesniedzējs:

tieslietu ministrs Dzintars Rasnačs

20.10.2016. 12:16

3108

D. Obuka

67036833, Daina.Obuka@tm.gov.lv